CELEX: 32021Y0723(01)
Language: fi
Date: 2021-06-25 00:00:00
Title: Euroopan pankkiviranomaisen päätös EBA DC 397 annettu 25. kesäkuuta 2021 päätöksen EBA DC 151 muuttamisesta ja sen vahvistamisesta, että tiettyjen ulkoisten luottoluokituslaitosten ilman toimeksiantoa ja pyynnöstä antamat luottoluokitukset eivät poikkea laadullisesti toisistaan 2021/C 293/03

23.7.2021   
               
               
                  FI
               
               
                  Euroopan unionin virallinen lehti
               
               
                  C 293/3
               
            
         EUROOPAN PANKKIVIRANOMAISEN PÄÄTÖS EBA DC 397
         annettu 25. kesäkuuta 2021
         päätöksen EBA DC 151 muuttamisesta ja sen vahvistamisesta, että tiettyjen ulkoisten luottoluokituslaitosten ilman toimeksiantoa ja pyynnöstä antamat luottoluokitukset eivät poikkea laadullisesti toisistaan
         (2021/C 293/03)
         HALLINTONEUVOSTO,
         ottaa huomioon Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1093/2010 (1),
         ottaa huomioon Euroopan parlamentin ja neuvoston asetuksen (EU) N:o 575/2013 (2) 138 artiklan,
         sekä katsoo seuraavaa:
         
                     (1)
                  
                  
                     Asetuksen (EU) N:o 575/2013 138 artiklassa säädetään, että määritettäessä omaisuuseriin ja taseen ulkopuolisiin eriin sovellettavia riskipainoja omien varojen vaatimusten laskemiseksi voidaan käyttää luottoluokituksia, jotka ulkoinen luottoluokituslaitos on antanut ilman toimeksiantoa, jos EPV on vahvistanut, että kyseisen luottoluokituslaitoksen ilman toimeksiantoa antamat luottoluokitukset eivät poikkea laadullisesti luottoluokituksista, jotka sama luottoluokituslaitos on antanut pyynnöstä. Saman artiklan nojalla EPV:n on kieltäydyttävä antamasta vahvistusta tai peruutettava se erityisesti, jos ulkoinen luottoluokituslaitos on käyttänyt ilman toimeksiantoa antamaansa luottoluokitusta painostaakseen luottoluokiteltua yhteisöä tilaamaan luottoluokituksen tai muita palveluja. Siksi 22. heinäkuuta 2016 julkaistiin EPV:n päätös EBA DC 151, jolla vahvistetaan, että tiettyjen ulkoisten luottoluokituslaitosten ilman toimeksiantoa ja pyynnöstä antamat luottoluokitukset eivät poikkea laadullisesti toisistaan (3). Lisäksi päätöstä EBA DC 151 muutettiin siten, että siinä otetaan huomioon asetuksen (EU) N:o 575/2013 138 artiklassa tarkoitettu arviointi myös päätöksen EBA DC 151 julkaisemisen jälkeen rekisteröityjen tai sertifioitujen ulkoisten luottoluokituslaitosten ja sen ulkoisen luottoluokituslaitoksen osalta, joka on alkanut tarjota luottoluokituksia ilman toimeksiantoa ja että siitä poistetaan viittaukset tahoon, joka on lakannut olemasta ulkoinen luottoluokituslaitos päätöksen EBA DC 151 antamisen jälkeen. Siksi 28. heinäkuuta 2017 julkaistiin EPV:n päätös EBA DC 195, jolla vahvistetaan, että tiettyjen ulkoisten luottoluokituslaitosten ilman toimeksiantoa ja pyynnöstä antamat luottoluokitukset eivät poikkea laadullisesti toisistaan (4).
                  
               
                     (2)
                  
                  
                     EPV:n päätöksen EBA DC 195 julkaisemisen jälkeen on rekisteröity uusia ulkoisia luottoluokituslaitoksia, joista on myös tehtävä asetuksen (EU) N:o 575/2013 138 artiklassa tarkoitettu arviointi. Päätöksen EBA DC 195 julkaisemisen myötä kolmen ulkoisen luottoluokituslaitoksen rekisteröinti luottoluokituslaitokseksi peruttiin, eivätkä ne enää siis täytä asetuksen (EU) N:o 575/2013 4 artiklan 1 kohdan 98 alakohdan määritelmää ulkoisesta luottoluokituslaitoksesta. Edellä mainitun kehityksen vuoksi asetuksen (EU) N:o 575/2013 138 artiklassa tarkoitettu arviointi on tehtävä myös uusille rekisteröidyille ulkoisille luottoluokituslaitoksille ja on poistettava viittaukset elimiin, jotka eivät enää täytä ulkoisen luottoluokituslaitoksen kriteereitä päätöksen EBA DC 195 antamisen jälkeen.
                  
               
                     (3)
                  
                  
                     Kyseiset ulkoiset luottoluokituslaitokset ovat saaneet tiedon EPV:n aikomuksesta antaa tämä päätös ja tilaisuuden esittää siitä näkemyksensä;
                  
               
                     (4)
                  
                  
                     päätöstä EBA DC 151 tulisi muuttaa vastaavasti.
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätöksen EBA DC 151 liite korvataan tämän päätöksen liitteessä annetulla tekstillä.
         
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Pariisissa 25. kesäkuuta 2021.
            
               
                  Hallintoneuvoston puolesta
               
               José Manuel CAMPA
               
                  puheenjohtaja
               
            
         
         
            (1)  EUVL L 331, 15.12.2010, s. 12.
         
            (2)  Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).
         
            (3)  EUVL C 266, 22.7.2016, s. 4.
         
            (4)  EUVL C 244, 28.7.2017, s. 3.
      
      
         
            LIITE
            Ulkoiset luottoluokituslaitokset, joiden osalta EPV on vahvistanut, että niiden ilman toimeksiantoa ja pyynnöstä antamat luottoluokitukset eivät poikkea laadullisesti toisistaan sovellettaessa asetuksen (EU) N:o 575/2013 138 artiklaa
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (aiemmin Spread Research)
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited